eo es eo pt eo eo es eo eo eo eo eo oc eo pt eo eo eo eo eo eo eo eo it eo eo eo fr eo eo eo eo eo eo eo la pl pl fi eo es eo es es es es eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo eo de eo en eo eo eo eo eo de de pt eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr fi eo eo it eo eo eo eo eo eo eo eo eo eo eo eo de ar de bg ca id hbs_lat vi da de el en es fa fi fr he hu it ja ka it lt lv nl nb nb pl pnb pt ro ru hbs_lat sk sl sv tr tr fy vi zh eo eo eo eo eo eo eo eo eo
El Vikipedio, la libera enciklopedio
Ĉi tiu artikolo temas pri la rivero Lech. Por informoj pri la biero, vidu la paĝon Lech.
la rivero Lech en Aŭgsburgo
Vorarlberg, Tirolo (Aŭstrio), Bavario (Germanio)
proksime de la lago Formarinsees en Aŭstrio (Vorarlberg)
2789 metroj super la marnivelo m
apud Marxheim en la Danubon
Augsburg, Landsberg am Lech, Füssen kaj Schongau
v • d • r
La Lech, foje esperantigite nomata Leĥo, estas rivero de 264 kilometroj da longeco en la federaciaj landoj Vorarlberg kaj Tirolo de Aŭstrio kaj Bavario de Germanio, kiu fine enfluas la riveron Danubo. Ĝi fontas en Vorarlberg kaj post la trapaso de la aŭstra-germana limo ricevas la akvon de la alflua rivero Vils, pasas la akvofalon Lechfall apud Füssen kaj dum la plua vojo pasas la distriktarojn Ŝvabio kaj Supra Bavario. Plej grandaj urboj borde de la rivero estas Landsberg am Lech kaj Augsburg, kie krome alfluas la rivero Wertach. Fine apud Rain am Lech la rivero enfluas en la riveron Danubo. Entute la rivero akceptas la akvon el teritorio de 4.126 kvadrataj kilometroj.
Ŝipe pasebla nur en la baritaj riveropartoj ĉe la sume 24 akvobaraĵoj; entute ekzistas 30 senpoluaj akvoenergiaj centraloj, kiu per la akva gravito produktas elektron.
Etimologio[redakti | redakti fonton]
La nomo Lech venas de la latina vorto licus kaj de la kelta vorto lik. Ambaŭ vortoj signidas "la rapide fluanta" respektive "la ŝtonriĉa". Tiu rapida fluo preter multaj ŝtonoj ankoraŭ nuntempe estas karakterizaĵo de la rivero. Aliaj nomformoj estas Licias, Licca aŭ Lika.
Eventuale tamen tutkomence en la hindeŭropa pralingvo la latina kaj kelta vortoj havis la saman radikon kiel la esperanta vorto "lago" (ekzemple latine lacus, france lac, angle lake), kaj do plej baze povus temi pri pravorto por "akvo".
En la teritorio de la historia kelta setlado pluraj nomoj de riveroj devenas de la vorto lik:
rivera insulo apud Kaufering
Ełk (germane Lyck) (lika) en nuna Pollando
Likawa (lyka) en Slovakio
Gail (licus/lica) en Karintio (Aŭstrio)
Lickle (licul) en Britio
Lesse (licias) en Belgio
Leza (leca) en Hispanio
Rio Lech aŭ Lekbach, alpa rojo en norda Italio, kiu alfluas la riveron Piave.
Iuj lingvistikaj esploroj subtenas la teorion, ke la prafonto de la vorto "lik" por "ŝtona rivero" povus esti la eŭska lingvo, kaj de tie eniris unue la keltan, poste la latinan kaj fine la ĝermanan lingvon.
la rivero inter Kaufering kaj Landsberg
la akvofalo Lechfall apud Füssen
la supra rivera valo
kaj la suba valo
Naturo[redakti | redakti fonton]
La akvo de la rivero dum granda parto de sia vojo estas escepte pura. Ĉe la riveraj bordoj konserviĝis pluraj maloftaj plantoj de antaŭ la lasta glaciepoko, kreskaj pluraj alpaj plantoj (ekzemple genciano) kaj inter alie floras 28 diversaj specoj de orĥideoj. Ankaŭ iuj raraj bestoj, aparte maloftaj amfibioj kaj reptilioj, sed ankaŭ papilioj kaj raraj birdoj, vivigas la ŝtonajn riverajn bordojn kaj apudriverajn herbejojn.
En Bavario ekestis ekologia iniciato "Vivejo valo de Lech" (germane "Lebensraum Lechtal"), kiu ne nur antauenigas praktikajn mediprotektajn projektojn en la rivera valo, sed ankaŭ per informaj tabuloj, broŝuroj kaj interretaj informaroj klopodas konsciigi la lokajn enloĝantojn kaj turistojn pri la graveco de la protekto de la rivera ekosistemo.
Tiu iniciato ampleksas la germanajn distriktojn
distrikto Landsberg am Lech
kaj la eksterdistriktan urbon Aŭgsburgo
Eksteraj ligiloj[redakti | redakti fonton]
Lech en la Vikimedia Komunejo (Multrimedaj datumoj)
Kategorio Lech en la Vikimedia Komunejo (Multrimedaj datumoj)
paĝoj de ekologia riveroprotekta projekto en Tirolo
paĝoj de ekologia projekto Lechheiden
paĝoj de la malpoluaj energicentraloj ĉe rivero Lech
raporto pri kajaka vojaĝo sur la rivero Bericht über eine Kajaktour
sciindaĵoj kaj bildoj pri la "sovaĝa rivera pejzaĝo Lech inter naturo kaj kulturo"
la ambaŭflanke premita rivero apud Kaufering
la rivero ĉe Fuchstal-Seestall
Rivera sistemo de Danubo
Nenombraj signifoj de nombraj parametroj
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 16:37, 24 dec. 2015.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj